Свети Краљ Милутин Српски

ВЕЧЕРЊА СЛУЖБА
2025-02-01 17:30 - 19:00, 2025-02-15 17:30 - 18:30, 2025-02-22 17:30 - 18:30 (Pacific/Auckland) | Црква Светог Краља Милутина, 315 Pt. Chev, Auckland, New Zealand
Исповест верника у току Службе

Недеља 32 по Духовима
2025-02-02 09:00 - 12:00
БОЖАНСТВЕНА ЛИТУРГИЈА
у наставку Литургије служиће се Молебан за почетак школске године. Позивамо родитеље да доведу своју децу на богослужење које се служи само једном у току године, како би њихова деца добила благослов Духа Светога путем кропљења освећеном водом.
Након тога биће организован ручак у порти храма. За децу ће ручак бити бесплатан.
Приход од продаје биће послат деци без једног или оба родитеља који живе на Косову и Метохији.

Недеља о Митару и Фарисеју
2025-02-09 09:00 - 12:00
БОЖАНСТВЕНА ЛИТУРГИЈА у 9ч

Пост: мрс
Читање из Светог Писма

Друга Посланица Светог Апостола Павла Тимотеју, зачало 296 (3,10-15)

10. А ти си следовао мојој науци, живљењу, настројењу, вери, дуготрпљењу, љубави, истрајности, 11. гоњењима, страдањима која ми се догодише у Антиохији, у Иконији, у Листри. Каква гоњења претрпех и од свих избави ме Господ! 12. А и сви који хоће да живе побожно у Христу Исусу биће гоњени. 13. А зли људи и опсенари напредоваће од зла на горе, варајући и варајући се. 14. Но ти стој у томе што си научио и што си се уверио, знајући од кога си се научио, 15. и што из детињства знаш свештене списе који те могу умудрити за спасење кроз веру у Христа Исуса.

Јеванђеље Лука, зачало 89. (18,10-14)
10. Два човека уђоше у храм да се моле Богу, један фарисеј а други цариник. 11. Фарисеј стаде и мољаше се у себи овако: „Боже, хвала ти што нисам као остали људи: грабљивци, неправедници, прељубници или као овај цариник. 12. Постим двапут у седмици; дајем десетак од свега што стекнем.” 13. А цариник издалека стајаше, и не хтеде ни очију уздигнути небу, него се бијаше у прса своја говорећи: „Боже, милостив буди мени грешноме!” 14. Кажем вам, овај отиде оправдан дому своме, а не онај. Јер сваки који себе узвисује понизиће се, а који себе понизује узвисиће се.

СВЕТА ТРИ ЈЕРАРХА
2025-02-12 10:00 - 12:00
БОЖАНСТВЕНА ЛИТУРГИЈА у 10ч

Пост: мрс

АКАТИСТ СВЕТОМ НЕКТАРИЈУ ЕГИНСКОМ
2025-02-13 19:00 - 20:00, 2025-02-20 19:00 - 20:00, 2025-02-27 19:00 - 20:00
за болесне и њихово оздрављење – у наставку исповест верника

Свети мученик Трифун
2025-02-14 00:00 - 23:30

СРЕТЕЊЕ ГОСПОДЊЕ
2025-02-15 09:00 - 11:00
БОЖАНСТВЕНА ЛИТУРГИЈА у 9ч

Пост: мрс

Недеља Блудног сина
2025-02-16 09:00 - 12:00
БОЖАНСТВЕНА ЛИТУРГИЈА у 9ч

Пост: мрс
Читање из Светог Писма

Прва Посланица Светог Апостола Павла Коринћанима, зачало 135 (6,12-20)
12. Све ми је дозвољено, али све не користи; све ми је дозвољено, али не дам да ишта овлада мноме. 13. Јела су за стомак и стомак за јела, али ће Бог и једно и друго укинути. А тело није за блуд него за Господа, и Господ за тело. 14. А Бог и Господа васкрсе, и нас ће васкрснути силом својом. 15. Не знате ли да су телеса ваша удови Христови? Хоћу ли, дакле, узети удове Христове и од њих начинити удове блуднице? Никако! 16. Или не знате, да ко се са блудницом свеже једно је тело с њом? Јер је речено: „Биће двоје једно тело.” 17. А ко се сједини са Господом, један је дух с Њиме. 18. Бежите од блуда. Сваки грех који човек учини ван тела је, а који блудничи своме телу греши. 19. Или не знате да је тело ваше храм Светога Духа који је у вама, којега имате од Бога и нисте своји? 20. Јер сте купљени скупо. 1. Прославите дакле, Бога телом својим и духом својим, јер су Божији.

Јеванђеље Лука, 79. (15,11-32Апостол зач. 135.)
11. И рече: Човек неки имађаше два сина, 12. И рече млађи од њих оцу: „Оче, дај ми део имања што припада мени.” И он им подели имање. 13. И после неколико дана покупи млађи син све своје, и отиде у земљу далеку, и онамо просу имање своје живећи развратно. 14. А кад потроши све, настаде велика глад у земљи оној, и он поче оскудевати. 15. И отишавши приби се код једнога житеља оне земље, и он га посла у поље своје да чува свиње. 16. И жељаше напунити трбух свој рошчићима које свиње јеђаху, и нико му не даваше. 17. А кад дође себи, рече: „Колико најамника у оца мога имају хлеба исувише, а ја умирем од глади! 18. Уставши отићи ћу оцу свом, па ћу му рећи: ‘Оче, сагреших небу и теби, 19. И више нисам достојан назвати се сином твојим: прими ме као једнога од најамника својих.'“ 20. И уставши отиде оцу свом. А кад је још подалеко био, угледа га отац његов и сажали му се, и потрчавши загрли га и пољуби. 21. А син му рече: „Оче, сагреших небу и теби, и више нисам достојан назвати се сином твојим.” 22. А отац рече слугама својим: „Изнесите најлепшу хаљину и обуците га, и подајте му прстен на руку и обућу на ноге. 23. И доведите теле угојено те закољите, да једемо и да се веселимо. 24. Јер овај син мој беше мртав, и оживе; и изгубљен беше, и нађе се.” И стадоше се веселити. 25. А син његов старији беше у пољу и долазећи, када се приближи кући, чу певање и играње. 26. И дозвавши једнога од слугу питаше: „Шта је то?” 27. А он му рече: „Брат је твој дошао; и отац твој закла теле угојено што га је здрава дочекао.” 28. А он се расрди и не хтеде да уђе. Тада изађе отац његов и мољаше га. 29. А он одговарајући рече оцу: „Ето служим те толико година и никад не преступих заповест твоју, па мени никад ниси дао ни јарета да бих се провеселио са пријатељима својим. 30. А када дође тај твој син, који је расуо имање твоје са блудницама, заклао си му теле угојено.” 31. А он му рече: „Чедо, ти си свагда са мном, и све моје јесте твоје. 32. Требало је развеселити се и обрадовати, јер овај брат твој мртав беше, и оживе; и изгубљен беше, и нађе се.”

ЗАДУШНИЦЕ
2025-02-22 09:00 - 11:00
ЗАУПОКОЈЕНА БОЖАНСТВЕНА ЛИТУРГИЈА у 9ч

Недеља Месопусна
2025-02-23 09:00 - 12:00
БОЖАНСТВЕНА ЛИТУРГИЈА у 9ч

Пост: мрс
Читање из Светог Писма

Прва Посланица Светог Апостола Павла Коринћанима, зачало 140 (8,8-13; 9,1-2)
8. А јело нас не поставља пред Бога: јер нити добијамо ако једемо нити губимо ако не једемо. 9. А чувајте се да како ова ваша слобода не постане спотицање слабима. 10. Јер ако тебе, који имаш знање, види неко где седиш за трпезом у идолском храму, неће ли се савест његова зато што је слаб, охрабрити да једе идолске жртве? 11. И због твога знања пропада слаби брат, за кога Христос умре. 12. А тако, грешећи се о браћу и рањавајући њихову слабу савест, о Христа се грешите. 13. Зато, ако јело саблажњава брата мога, нећу јести меса до века, да не саблазним брата свога. 1. Нисам ли апостол? Нисам ли слободан? Зар нисам видио Исуса Христа, Господа нашега? Нисте ли ви дело моје у Господу? 2. Ако другима нисам апостол, али вама јесам, јер сте ви печат мога апостолства у Господу.

Јеванђеље Матеј, 106 (25,31-46)
31. А када дође Син Човечији у слави својој и сви свети анђели са њим, тада ће сести на престо славе своје. 32. И сабраће се пред њим сви народи, и разлучиће их једне од других као пастир што разлучује овце од јаради. 33. И поставиће овце са десне стране себи, а јарад са леве. 34. Тада ће рећи Цар онима што му стоје са десне стране: „Ходите благословени Оца мога; примите Царство које вам је припремљено од постања света. 35. Јер огладнех, и дадосте ми да једем; ожеднех, и напојисте ме; странац бејах, и примисте ме; 36. Наг бејах, и оденусте ме; болестан бејах, и посетисте ме; у тамници бејах, и дођосте ми.“ 37. Тада ће му одговорити праведници говорећи: „Господе, када те видесмо гладна, и нахранисмо? Или жедна, и напојисмо? 38. Кад ли те видесмо странца, и примисмо? Или нага, и оденусмо? 39. Кад ли те видесмо болесна или у тамници, и дођосмо ти?“ 40. И одговарајући Цар, рећи ће им: „Заиста вам кажем: кад учинисте једноме од ове моје најмање браће, мени учинисте.“ 41. Тада ће рећи и онима што му стоје с леве стране: „Идите од мене, проклети, у огањ вечни који је припремљен ђаволу и анђелима његовим. 42. Јер огладнех, и не дадосте ми да једем; ожеднех, и не напојисте ме; 43. странац бејах, и не примисте ме; наг бејах, и не оденусте ме; болестан и у тамници бејах, и не посетисте ме.“ 44. Тад ће му одговорити и они говорећи: „Господе, када те видесмо гладна или жедна, или странца или нага, или болесна или у тамници, и не послужисмо ти?“ 45. Тада ће им одговорити говорећи: „Заиста вам кажем: кад не учинисте једноме од ових најмањих, ни мени не учинисте.“ 46. И ови ће отићи у муку вечну, а праведници у живот вечни.
